SK Úradný vestník Európskej únie C 124/1

SPRÁVA O ROZPOČTOVOM A FINANČNOM HOSPODÁRENÍ ZA ROZPOČTOVÝ ROK 2009

2010/C 124/01

OBSAH

Správa o rozpočtovom a finančnom hospodárení za rozpočtový rok 2009

1. Úvod

2. Celkový prehľad plnenia rozpočtu za rok 2009

3. Plnenie rozpočtu za rok 2009 po jednotlivých kapitolách

Prílohy – Tabuľky o plnení rozpočtu za rozpočtový rok 2009

Príloha I: Presuny rozpočtových prostriedkov uskutočnené v roku 2009

Príloha II: Porovnanie plnenia príjmov v roku 2009 vo vzťahu k roku 2008 po jednotlivých kapitolách

Príloha III: Plnenie rozpočtu v oblasti príjmov po jednotlivých hlavách

Príloha IV: Porovnanie využitia rozpočtových prostriedkov v roku 2009 vo vzťahu k roku 2008 po jednotlivých kapitolách

Príloha V: Využitie rozpočtových prostriedkov po jednotlivých hlavách

Príloha VI: Podrobné využitie rozpočtových prostriedkov v roku 2009 – index 1 a 4

Správa o rozpočtovom a finančnom hospodárení za rozpočtový rok 2009

Súdny dvor Európskej únie

1. ÚVOD

Táto správa, ktorá sa v súlade s článkom 122 rozpočtového nariadenia a článkom 185 vykonávacích pravidiel prikladá k účtovným dokladom Súdneho dvora Európskej únie za rok 2009, zohľadňuje najmä mieru využitia rozpočtových prostriedkov. Poskytuje aj súhrnnú informáciu o presunoch rozpočtových prostriedkov medzi rôznymi rozpočtovými položkami uskutočnených v priebehu rozpočtového roka 2009.

Kapitola 2 tejto správy poskytuje celkový prehľad plnenia rozpočtu za rok 2009 a kapitola 3 detailnejšie skúma vývoj rozpočtových položiek po jednotlivých rozpočtových kapitolách. V prílohách v číselných tabuľkách sú na záver uvedené podrobné informácie týkajúce sa predmetného plnenia rozpočtu za rok 2009.

Pokiaľ ide o súdnu činnosť ako takú, treba odkázať na výročnú správu Súdneho dvora Európskej únie za rok 2009 na internetovej stránke Curia (http://curia.europa.eu), kde sa nachádzajú informácie a podrobné štatistiky týkajúce sa súdnej činnosti Súdneho dvora, Všeobecného súdu a Súdu pre verejnú službu.

2. CELKOVÝ PREHĽAD PLNENIA ROZPOČTU ZA ROK 2009

2.1. Príjmy

Odhadované príjmy Súdneho dvora Európskej únie za rozpočtový rok 2009 dosahovali výšku 38 338 000 EUR.

Z nižšie uvedenej tabuľky 1 vyplýva, že nároky, ktoré vznikli počas rozpočtového roka 2009, predstavujú sumu 40 712 090 EUR a sú o 6,19 % vyššie ako odhadované príjmy (1).

Tabuľka 1

Odhadované príjmy a vzniknuté nároky

(v EUR) Hlava Odhadované príjmy za rok 2009 Nároky vzniknuté v roku 2009 Podiel z celkových príjmov v % 4. Príjmy od osôb pracujúcich pre inštitúcie a iné agentúry Spoločenstva 38 198 000,00 39 716 317,26 97,55 5. Príjmy z administratívnej činnosti inštitúcie 130 000,00 995 772,29 2,45 9. Rôzne príjmy 10 000,00 0,00 0 Spolu 38 338 000,00 40 712 089,55 100,00 % 100 % 106,19 %

Je potrebné poznamenať, že vzniknuté príjmy alebo nároky hlavy 4 (predovšetkým zrážky z odmien členov a zamestnancov v podobe daní a príspevkov na sociálne zabezpečenie) predstavujú veľmi vysoký podiel na celkových príjmoch (97,55 %), pričom príjmy hláv 5 a 9 (predovšetkým výnos z predaja publikácií, náhrady poistného, náhrady telekomunikačných služieb a finančné výnosy) predstavujú iba menej ako 2,45 %.

Prílohy II a III poskytujú doplňujúce číselné informácie o celkovom toku príjmov (prenesené príjmy alebo nároky, vzniknuté príjmy alebo nároky a vybrané príjmy alebo nároky).

Treba uviesť, že získané príjmy (40 695 081 EUR) predstavujú 99,96 % nárokov vzniknutých v roku 2009 (99,88 % v roku 2008).

Pokiaľ ide o príjmy z nárokov prenesených z predchádzajúceho rozpočtového roku, z nižšie uvedenej tabuľky 2 vyplýva, že príjmy hlavy 5 predstavujú najväčšiu časť celkových príjmov z prenesených nárokov vybratých v roku 2009 (79,43 %). Čiastky, ktoré sa majú v rámci hlavy 4 uhradiť, zodpovedajú najmä čiastkam, ktoré sa majú uhradiť vnútroštátnymi orgánmi dôchodkového zabezpečenia v rámci prevodov nárokov na dôchodok.

Tabuľka 2

Príjmy z prenesených nárokov

(v EUR) Hlava Prenosy z roku 2008 do roku 2009 Príjmy z prenesených nárokov Podiel z celkových príjmov v % 4. Príjmy od osôb pracujúcich pre inštitúcie a iné agentúry Spoločenstva 49 387,01 8 453,26 20,57 5. Príjmy z administratívnej činnosti inštitúcie 33 244,39 32 650,28 79,43 9. Rôzne príjmy 0,00 0,00 0,00 Spolu 82 631,40 41 103,54 100,00 % 100 % 49,74 %

2.2. Výdavky

2.2.1. Prostriedky rozpočtového roka

Rozpočtové prostriedky Súdneho dvora Európskej únie na rozpočtový rok 2009 predstavujú sumu 314 954 433 EUR.

Z nižšie uvedenej tabuľky 3 vyplýva, že plnenie rozpočtu za rok 2009 dosiahlo 311 345 642,44 EUR a zodpovedá veľmi vysokej miere využitia konečných rozpočtových prostriedkov vo výške 98,85 %, čo predstavuje zlepšenie oproti roku 2008 (98,74 %).

Rovnako je potrebné poznamenať, že tak ako v predchádzajúcich rokoch, aj teraz takmer tri štvrtiny rozpočtu využitého Súdnym dvorom Európskej únie tvoria výdavky na zamestnancov (výdavky hlavy 1).

Tabuľka 3

Viazané rozpočtové prostriedky rozpočtového roka

(v EUR) Hlava Prostriedky rozpočtového roka 2009 Záväzky rozpočtového roka 2009 Podiel z celkových výdavkov v % 1. Osoby pracujúce pre inštitúciu 232 698 820,00 229 708 402,19 73,78 2. Budovy, hnuteľný majetok, vybavenie a rôzne prevádzkové výdavky 82 215 613,00 81 605 809,16 26,21 3. Výdavky súvisiace s plnením osobitných úloh inštitúcie 40 000,00 31 431,09 0,01 10. Ostatné výdavky 0,00 0,00 —– Spolu 314 954 433,00 311 345 642,44 100,00 % 100 % 98,85 %

Prílohy IV, V a VI poskytujú doplňujúce číselné informácie o využití prostriedkov rozpočtového roka 2009 (porovnanie s rokom 2008, mieru celkového využitia a podrobné využitie každej rozpočtovej položky).

2.2.2. Prenesené rozpočtové prostriedky

Nižšie uvedená tabuľka 4 ukazuje, že prostriedky prenesené z rozpočtového roka 2008 do rozpočtového roka 2009, ktorých celková výška predstavuje 14 617 407,12 EUR, sa z väčšej časti využili (86,30 %).

Tabuľka 4

Využitie prenesených prostriedkov

(v EUR) Hlava Prenos prostriedkov z roka 2008 do roka 2009 Platby uskutočnené z prenesených prostriedkov Zrušenia 1. Osoby pracujúce pre inštitúciu 3 700 338,19 2 828 230,26 872 107,93 2. Budovy, hnuteľný majetok, vybavenie a rôzne prevádzkové výdavky 10 917 026,93 9 787 148,26 1 129 878,67 3. Výdavky súvisiace s plnením osobitných úloh inštitúcie 42,00 0,00 42,00 10. Ostatné výdavky 0,00 0,00 0,00 Spolu 14 617 407,12 12 615 378,52 2 002 028,60 % 100 % 86,30 % 13,70 %

Prílohy V a VI poskytujú doplňujúce číselné informácie o využití prostriedkov prenesených z rozpočtového roka 2008 do rozpočtového roka 2009 (mieru celkového využitia a podrobné využitie každej rozpočtovej položky).

2.2.3. Prostriedky spojené s účelovo viazanými príjmami

Treba uviesť, že podľa článku 18 rozpočtového nariadenia sa môžu určité príjmy použiť na financovanie špecifických výdavkov. Tieto účelovo viazané príjmy sú teda doplňujúcimi prostriedkami, ktoré môže inštitúcia použiť.

Nižšie uvedená tabuľka 5 uvádza podrobne podľa kapitol účelovo viazané príjmy prenesené z jedného rozpočtového roka do nasledujúceho rozpočtového roka, ako aj účelovo viazané príjmy vzniknuté a vybraté počas rozpočtového roka.

Tabuľka 5

Využitie účelovo viazaných príjmov

(v EUR) Hlava Prenos účelovo viazaných príjmov z roka 2008 do roka 2009 (1) Účelovo viazané príjmy v roku 2009 (2) Platby uskutočnené v roku 2009 (3) Prenos účelovo viazaných príjmov z roka 2009 do roka 2010 (4) = (1) + (2) – (3) 1. Osoby pracujúce pre inštitúciu 338 269,24 182 035,41 392 823,42 127 481,23 2. Budovy, hnuteľný majetok, vybavenie a rôzne prevádzkové výdavky 1 307 261,00 784 271,43 1 062 188,25 1 029 344,18 3. Výdavky súvisiace s plnením osobitných úloh inštitúcie 3 985,25 3 050,00 0,00 7 035,25 10. Ostatné výdavky 0,00 0,00 0,00 0,00 Spolu 1 649 515,49 969 356,84 1 455 011,67 1 163 860,66

Ako vyplýva z tabuľky 5, prostriedky účelovo viazaných príjmov vzniknuté počas rozpočtového roka 2009 dosiahli výšku 969 356 EUR, z čoho viac než 86 % zodpovedá nasledujúcim položkám:

— náhrady odmien/dávky z poistného v určitých prípadoch pracovnej neprítomnosti z dôvodu choroby alebo úrazu (122 078 EUR),

— náhrada výdavkov týkajúcich sa budov v súvislosti s priestormi poskytnutými iným inštitúciám (219 263 EUR),

— náhrada výdavkov na telefón alebo na poštovné (123 837 EUR),

— výnos z predaja publikácií Súdneho dvora, ako sú zbierky rozhodnutí (371 409 EUR).

2.2.4. Presuny rozpočtových prostriedkov

Počas rozpočtového roka 2009 Súdny dvor Európskej únie uskutočnil 25 rozpočtových presunov v súlade s článkami 22 a 24 rozpočtového nariadenia v celkovej výške 9 345 304 EUR, čo je menej v porovnaní s výškou presunov rovnakého druhu uskutočnených v roku 2008 (10 931 540 EUR).

V súlade s ustanoveniami článku 22 ods. 2 a článku 24 ods. 2, 3 a 4 rozpočtového nariadenia bolo 9 presunov rozpočtových prostriedkov oznámených rozpočtovému orgánu. Tieto presuny dosiahli výšku 7 948 000 EUR (8 695 500 EUR v roku 2008) a zodpovedajú takmer 85 % celkového objemu rozpočtových prostriedkov presunutých v rozpočtovom roku. Tak ako v roku 2008, veľká časť týchto presunov (takmer 5 miliónov EUR) umožnila posilniť preddavky v súvislosti s projektom rekonštrukcie a rozšírenia budov Súdneho dvora s cieľom rozložiť budúce zaťaženie rozpočtu v dôsledku lízingovej zmluvy, ktorá bola uzatvorená s luxemburskými orgánmi.

Okrem toho sa uskutočnilo 16 presunov v rámci jednotlivých článkov, ktoré sa v súlade s článkom 22 ods. 4 rozpočtového nariadenia neoznamujú rozpočtovému orgánu a ktoré dosiahli celkovú výšku 1 397 304 EUR (2 236 040 EUR v roku 2008), čo zodpovedá takmer 15 % celkového objemu rozpočtových prostriedkov presunutých v rozpočtovom roku.

Príloha I uvádza podrobnosti o všetkých týchto presunoch rozpočtových prostriedkov a dotknutých rozpočtových položkách.

3. PLNENIE ROZPOČTU ZA ROK 2009 PO JEDNOTLIVÝCH KAPITOLÁCH

3.1. Hlava 1 – Osoby pracujúce pre inštitúciu

Ako vyplýva z nižšie uvedenej tabuľky 6, konečné rozpočtové prostriedky hlavy 1 za rozpočtový rok 2009 dosahujú výšku 232 698 820 EUR a predstavujú skoro 74 % z celkového rozpočtu Súdneho dvora Európskej únie. Tieto prostriedky sa využili vo výške 229 708 402,19 EUR, čo predstavuje veľmi vysokú mieru využitia vo výške 98,71 % (oproti 98,46 % v roku 2008).

Tabuľka 6

Využitie prostriedkov rozpočtového roka

(v EUR) Hlava 1 Prostriedky rozpočtového roka 2009 Záväzky rozpočtového roka 2009 Podiel plnenia v % 10. Členovia inštitúcie 29 967 000,00 29 104 251,06 97,12 12. Úradníci a dočasní zamestnanci 183 069 520,00 181 156 824,21 98,96 14. Ostatní zamestnanci a externé služby 14 952 300,00 14 879 938,92 99,52 16. Iné výdavky týkajúce sa osôb pracujúcich pre inštitúciu 4 710 000,00 4 567 388,00 96,97 Spolu 232 698 820,00 229 708 402,19 98,71

3.1.1. Kapitola 10 – Členovia inštitúcie

Z konečnej sumy rozpočtových prostriedkov tejto kapitoly vo výške 29 967 000 EUR sa využilo 29 104 251 EUR, čo predstavuje vysokú mieru využitia vo výške 97,12 % (97,60 % v roku 2008).

Treba uviesť, že veľká časť rozpočtových prostriedkov požadovaných pre kapitolu 10 na rozpočtový rok 2009 bola stanovená na základe miery úpravy odmien a ďalších súvisiacich nákladov o 3,3 % k 1. januáru 2009, zatiaľ čo skutočná úprava stanovená v decembri 2008 predstavovala len 3 %. Rovnako tak miera úpravy odmien predpokladaná k 1. júlu 2009 bola 3,2 %, zatiaľ čo miera úpravy prijatá Radou koncom decembra 2009 bola len 1,85 %. Tieto dva rozdiely (0,3 % na odmenách za 12 mesiacov a 1,35 % za 6 mesiacov) spôsobili úsporu rozpočtových prostriedkov oproti pôvodným predpokladom.

Okrem toho došlo tiež k určitým úsporám v rozpočtových položkách súvisiacich so štatutárnymi výdavkami týkajúcimi sa obmien členov všetkých troch súdov (dočasné príspevky, nároky spojené s nástupom do funkcie, s preložením a skončením výkonu funkcií). Také odlišnosti vyplývajú z bežného procesu prípravy rozpočtu, ktorý vyžaduje, aby sa odhady obmeny členov vypracovali v značnom predstihu (približne rok a pol pred dátumom obmeny), pričom ide o opatrné predpoklady, zatiaľ čo skutočná obmena členov je potom výsledkom rozhodnutí členských štátov a zároveň individuálnych rozhodnutí členov súdov.

Takisto bolo možné uskutočniť niekoľko presunov rozpočtových prostriedkov z kapitoly 10 do iných rozpočtových kapitol, pričom tieto presuny sú podrobne uvedené v prílohe I. Okrem zvýšenia položky 1406 Externé služby v jazykovej oblasti (0,35 milióna EUR) kapitoly 14 tieto presuny smerovali najmä do položky 2001 Lízing nehnuteľností (1,6 milióna EUR) v rámci kapitoly 20 hlavy 2 (pozri nižšie uvedené vysvetlenia týkajúce sa rozpočtových prostriedkov kapitoly 20 Budovy a súvisiace náklady).

3.1.2. Kapitola 12 – Úradníci a dočasní zamestnanci

Z konečnej sumy rozpočtových prostriedkov tejto kapitoly vo výške 183 069 520 EUR sa využilo 181 156 824 EUR, čo predstavuje veľmi vysokú mieru využitia (98,96 %) a mierne zlepšenie v porovnaní s rozpočtovým rokom 2008 (98,72 %).

Tieto dobré výsledky sú dôsledkom veľmi aktívnej politiky prijímania do zamestnania zo strany všetkých služieb Súdneho dvora. Miera obsadenosti pracovných miest, ktoré boli pridelené pri rozšírení v roku 2004, je veľmi uspokojivá a takisto veľmi povzbudivá, pokiaľ ide o pracovné miesta v súvislosti s posledným rozšírením EU-2. So zahrnutím pracovných miest mimo rozšírenia miera obsadenosti pracovných miest dosahuje k 31. decembru 2009 výšku 98 %, čo je vzhľadom na celkový počet zamestnancov inštitúcie (1 931 pracovných miest) pozoruhodné číslo, ak sa vezme do úvahy obvyklá fluktuácia zamestnancov.

Podstatná časť nevyčerpaných prostriedkov kapitoly 12 je odôvodnená skutočnosťou, že prostriedky požadované pre dotknuté položky odmien a súvisiacich nákladov na rozpočtový rok 2009 sa odhadovali na základe miery úpravy odmien o 3,3 %, zatiaľ čo skutočné zvýšenie stanovené v decembri 2008 dosahovalo len 3 %. Rovnako tak miera úpravy odmien predpokladaná k 1. júlu 2009 bola 3,2 %, zatiaľ čo miera úpravy prijatá Radou koncom decembra 2009 bola len 1,85 %. Tieto dva rozdiely (0,3 % na odmenách za 12 mesiacov a 1,35 % za 6 mesiacov) spôsobili úsporu rozpočtových prostriedkov oproti pôvodným predpokladom.

Treba zdôrazniť, že vzniknutý prebytok je relatívne malý, ak sa vezme do úvahy jednak celkový objem kapitoly 12 (takmer 60 % celkového rozpočtu Súdneho dvora) a jednak ťažkosti spojené s rozpočtovými odhadmi, ktoré sa vypracúvajú približne 12 mesiacov vopred na základe niektorých parametrov odhadu, ktoré sú nevyhnutne len predbežné (miera úpravy odmien, miera inflácie, rytmus prijímania do zamestnania alebo prirodzená fluktuácia zamestnancov…). Trvalé úsilie Súdneho dvora v priebehu týchto posledných rokov (v zmysle kvality jeho odhadov a každoročného rozpočtového hospodárenia) však umožnilo znížiť vykazované prebytky, pričom táto tendencia sa potvrdila aj v roku 2009.

Takisto bolo možné uskutočniť niekoľko presunov rozpočtových prostriedkov z kapitoly 12 do iných rozpočtových kapitol, pričom tieto presuny sú podrobne uvedené v prílohe I. Tieto presuny rozpočtových prostriedkov umožnili podstatné zvýšenie položky 2001 Lízing nehnuteľností (3,15 milióna EUR) v rámci kapitoly 20 a malé zvýšenie položky 2102 Externé služby v súvislosti s prevádzkovaním, realizáciou a správou počítačových programových vybavení a systémov (0,53 milióna EUR) v rámci kapitoly 21 hlavy 2 (príslušné vysvetlenia sú uvedené nižšie v rámci jednotlivých dotknutých rozpočtových kapitol).

3.1.3. Kapitola 14 – Ostatní zamestnanci a externé služby

Celkovo sa z konečnej sumy rozpočtových prostriedkov tejto kapitoly vo výške 14 952 300 EUR využilo 14 879 939 EUR, čo hraničí so 100 % a predstavuje výrazné zlepšenie v porovnaní s rozpočtovým rokom 2008 (97 %).

Konečné prostriedky kapitoly 14 sa takmer v plnej výške sústreďujú na dve rozpočtové položky. V prípade skoro jednej tretiny týchto prostriedkov ide o položku 1400 Ostatní zamestnanci, ktorej miera využitia zostáva naďalej veľmi vysoká (98,64 % oproti 99,73 % v roku 2008). V prípade zvyšných dvoch tretín ide o položku 1406 Externé služby v jazykovej oblasti, ktorej miera využitia dosiahla 100 %, čo je výrazné zvýšenie oproti rozpočtovému roku 2008 (96,98 %).

Pokiaľ ide o túto poslednú uvedenú položku, ktorá zahŕňa zároveň externé prekladateľské a tlmočnícke služby, možno zvýšenú mieru využitia rozpočtových prostriedkov vysvetliť potrebou zvládnuť nárast pracovného vyťaženia v súvislosti s tým, že počet zamestnancov vnútorných jazykových služieb (právnici lingvisti a tlmočníci) je obmedzený.

Treba najmä uviesť, že napriek rôznym organizačným opatreniam prijatým v posledných rokoch Súdnym dvorom s cieľom obmedziť prekladateľské potreby sa v roku 2009 pracovné vyťaženie prekladateľskej služby zvýšilo o 6,7 %, čo si vyžaduje potrebu častejšieho využitia externých prekladateľských zdrojov. Táto skutočnosť vysvetľuje, že prostriedky určené na pokrytie služieb externých prekladateľov museli byť zvýšené o 350 000 EUR presunom z kapitoly 10.

3.1.4. Kapitola 16 – Iné výdavky týkajúce sa osôb pracujúcich pre inštitúciu

Z konečnej sumy rozpočtových prostriedkov tejto kapitoly vo výške 4 710 000 EUR sa využili 4 567 388 EUR, čo predstavuje vysokú mieru využitia vo výške 96,97 % (98,5 % v roku 2008).

Dve položky z tejto kapitoly predstavujú takmer 78 % konečných rozpočtových prostriedkov. Ide o položku 1612 Odborné vzdelávanie, ktorej miera využitia dosiahla 97,40 % (oproti 97,8 % v roku 2008) a položku 1654 Viacúčelové detské centrum, ktorej miera využitia je 100 %, ako to bolo aj v minulom roku.

3.2. Hlava 2 – Budovy, hnuteľný majetok, vybavenie a rôzne prevádzkové výdavky

Ako vyplýva z nižšie uvedenej tabuľky 7, konečný rozpočet hlavy 2 za rozpočtový rok 2009 dosahuje výšku 82 215 613 EUR, čo predstavuje o niečo viac než štvrtinu celkového rozpočtu Súdneho dvora Európskej únie. Tieto rozpočtové prostriedky sa využili vo výške 81 605 809 EUR, čo zodpovedá miere využitia dosahujúcej takmer 100 %, tak ako v roku 2008.

Tabuľka 7

Využitie prostriedkov rozpočtového roka

(v EUR) Hlava 2 Prostriedky rozpočtového roka 2009 Záväzky rozpočtového roka 2009 Podiel z celkových výdavkov v % 20. Budovy a súvisiace náklady 59 732 500,00 59 710 997,33 99,96 21. Výpočtová technika, vybavenie a nábytok: nákup, prenájom a údržba 15 868 113,00 15 636 608,20 98,54 23. Bežné administratívne výdavky 2 335 500,00 2 059 426,98 88,18 25. Zasadnutia a konferencie 796 500,00 743 014,77 93,28 27. Informačná činnosť: získavanie, archivovanie, výroba a šírenie 3 483 000,00 3 455 761,88 99,22 Spolu 82 215 613,00 81 605 809,16 99,26

3.2.1. Kapitola 20 – Budovy a súvisiace náklady

Z konečnej sumy rozpočtových prostriedkov tejto kapitoly vo výške 59 732 500 EUR sa využilo 59 710 997 EUR, čo predstavuje 99,96 % (99,68 % v roku 2008).

Konečná suma rozpočtových prostriedkov článku 200 Budovya článku 202 Výdavky súvisiace s budovami predstavuje 73,6 % (43 980 000 EUR) a 26,4 % (15 752 500 EUR) z celkových rozpočtových prostriedkov tejto kapitoly. Tieto prostriedky sa celkovo v porovnaní s rokom 2008 podstatne zvýšili (+ 33 %) z dôvodu dokončenia a uvedenia do prevádzky komplexu budov nového Paláca (zrekonštruovaný pôvodný Palác, Prstenec, ktorý ho obkolesuje, dve výškové Veže a Galéria spájajúca pôvodné a nové budovy).

Pokiaľ ide o článok 200 Budovy, výdavky položky 2000 Nájomné predstavujú sumu 10 542 297 EUR (miera využitia 100 %) a zodpovedajú nájmu štyroch budov (Allegro, Geos, budova T a budova T bis), ktorých využitie je stále potrebné vzhľadom na počet zamestnancov a na skutočnosť, že pôvodné vedľajšie budovy A, B a C ešte nie sú k dispozícii, pretože v nich prebieha rozsiahla rekonštrukcia v záujme vyhovenia rôznym vnútroštátnym normám, ktoré od ich výstavby (od roku 1986 do roku 1993) nadobudli účinnosť.

Pokiaľ ide o výdavky položky 2001 Lízing nehnuteľností, tie predstavujú takmer 32 miliónov EUR (miera využitia 100 %), čo predstavuje výrazné zvýšenie (+ 51 %) v porovnaní s rokom 2008 (21 miliónov EUR). Tieto prostriedky využité v roku 2008 totiž zahŕňali iba určité čiastočné preddavky pred dokončením výstavby nového Paláca, zatiaľ čo prostriedky roku 2009 sú určené na pokrytie nových lízingových splátok (vypočítaných na základe zmluvy podpísanej 13. júna 2007 s luxemburskými orgánmi) splatných z dôvodu uvedenia komplexu budov nového Paláca do prevádzky koncom roka 2008. Treba uviesť, že v záujme riadneho finančného hospodárenia – a ako už bolo uvedené vyššie – niektoré prebytky prostriedkov na rozpočtové kapitoly 10 a 12 mohli byť vyčlenené na dodatočné preddavky k preddavkom, ktoré sa už uskutočnili v rokoch 2007 a 2008. Takáto rozpočtová operácia tak úplne zodpovedá všeobecným pokynom vydaným oboma zložkami rozpočtového orgánu v súvislosti so stavebnými projektmi inštitúcií Spoločenstva s cieľom čo najviac obmedziť záťaž takých projektov pre budúce rozpočty.

Pokiaľ ide o výdavky článku 202 Výdavky súvisiace s budovami, tie dosiahli 15 748 248 EUR (miera využitia 100 %) a takmer v plnej výške zodpovedajú výdavkom na upratovanie a údržbu, spotrebu energií a bezpečnosť a stráženie budov, ktoré sú nevyhnutné pre riadne fungovanie budov Súdneho dvora. Značný nárast týchto výdavkov (+ 50 %) priamo súvisí s uvedením komplexu budov nového Paláca do prevádzky. Treba uviesť, že pôvodné prostriedky sa museli zvýšiť (vnútorným preskupením prostriedkov v rámci kapitoly 20) vzhľadom na skutočné podmienky uvedenia do prevádzky, ktoré sa líšili od predpokladov uvedenia do prevádzky uplatnených v rámci odhadovaných prostriedkov rozpočtu na rok 2009 v priebehu februára 2008.

3.2.2. Kapitola 21 – Výpočtová technika, vybavenie a nábytok

Z konečnej sumy rozpočtových prostriedkov tejto kapitoly vo výške 15 868 113 EUR sa využilo 15 636 608 EUR, čo predstavuje 98,54 % (99,74 % v roku 2008).

Konečné prostriedky kapitoly 21 sa z prevažnej časti (88 %) týkajú výdavkov v súvislosti s výpočtovou technikou a kancelárskym nábytkom.

Na rozdiel od výdavkov kapitoly 20 došlo k značnému zníženiu výdavkov kapitoly 21 (– 22,50 % oproti roku 2008). Časť prostriedkov roku 2008 totiž súvisela s investíciami do zariadení výpočtovej techniky (najmä s inštaláciou telefonickej a multimediálnej dátovej siete) a nábytku nevyhnutného na sprevádzkovanie komplexu budov nového Paláca.

Pokiaľ ide o článok 210 Zariadenia, prevádzkové výdavky a služby súvisiace s výpočtovou technikou a telekomunikáciami, bežné zdroje boli, rovnako ako v predchádzajúcich rokoch, určené na pravidelnú obnovu spotrebného materiálu, údržbu existujúcich systémov, bežné operácie podpory a na nové projekty rozvoja výpočtovej techniky v oblasti súdnej a administratívnej činnosti.

V rámci toho položka 2102 Externé služby na prevádzkovanie, realizáciu a správu počítačových programových vybavení a systémov musela byť zvýšená na 535 000 EUR (z prostriedkov kapitoly 12), aby sa zvládli niektoré dočasné ťažkosti s prijímaním informatikov do zamestnania prostredníctvom využitia externých subdodávateľov, čo umožnilo dodržať priority pracovného programu roku 2009.

Čo sa týka článku 212 Nábytok, rozpočtové prostriedky určené na tento článok sa využili na 100 %. Tieto prostriedky boli podľa odhadov určené na nákup dodatočného kancelárskeho nábytku a na obnovu časti nábytku (zakúpeného pred viac než pätnástimi rokmi).

3.2.3. Kapitola 23 – Bežné administratívne výdavky

Z konečnej sumy rozpočtových prostriedkov tejto kapitoly vo výške 2 335 500 EUR sa využili 2 059 427 EUR, čo predstavuje 88,18 % (99,18 % v roku 2008).

Treba vyzdvihnúť významné zníženie výdavkov kapitoly 23 (– 23,50 % oproti roku 2008), ktoré možno vysvetliť skutočnosťou, že časť prostriedkov roku 2008 (1,2 milióna EUR) bola určená na rozsiahle sťahovanie členov a zamestnancov do nových budov uvedených do prevádzky na konci roka 2008.

Viac ako 78 % rozpočtových prostriedkov tejto kapitoly bolo v rozpočtovom roku 2009 určených na dva druhy výdavkov:

— výdavky článku 230 Písacie, kancelárske a iné potreby, ktoré dosiahli sumu 988 425 EUR (miera využitia 80,75 % oproti 99,85 % v roku 2008) a

— výdavky článku 236 Poštovné, ktoré dosiahli sumu 577 530 EUR (miera využitia 95,22 % oproti 99,92 % v roku 2008).

V prípade týchto dvoch článkov treba poznamenať, že tieto nezanedbateľné úspory prostriedkov sa dosiahli najmä úsilím inštitúcie v oblasti elektronickej výmeny dokumentov.

Pokiaľ ide o výdavky článku 238 Ostatné administratívne výdavky, ktoré zahŕňajú náklady na sťahovanie, tie sa oproti roku 2008 výrazne znížili (– 63 %) z vyššie uvedených dôvodov. Bolo však potrebné zvýšenie o 132 000 EUR (z kapitoly 20) na účely niekoľkých konkrétnych sťahovaní (zamestnancov a archívnych materiálov), ku ktorým v roku 2008 nemohlo dôjsť vzhľadom na časový harmonogram dokončenia určitých prác.

3.2.4. Kapitola 25 – Zasadnutia a konferencie

Z konečnej sumy rozpočtových prostriedkov tejto kapitoly vo výške 796 500 EUR sa využilo 743 015 EUR, čo predstavuje 93,28 % (96,71 % v roku 2008).

Tieto prostriedky z veľkej časti tvoria výdavky súvisiace s protokolárnou činnosťou Súdneho dvora, ako aj výdavky v súvislosti s pracovnými návštevami inštitúcie.

Počas roka 2009 došlo k trom významným protokolárnym udalostiam:

— sympózium „Úvahy o prejudiciálnom konaní“ a pracovné stretnutie s predsedami ústavných súdov a najvyšších súdov členských štátov Európskej únie v dňoch 30. a 31. marca,

— kolokvium „Už 20 rokov k horizontu 2020“ pri príležitosti 20. výročia zriadenia Všeobecného súdu, uskutočnené 25. septembra,

— slávnostné zasadnutie pri príležitosti čiastočnej obmeny Súdneho dvora a nástupu nových členov Všeobecného súdu a Súdu pre verejnú službu do funkcie, uskutočnené 6. októbra.

Pokiaľ ide o návštevy Súdneho dvora, ich organizovanie je zamerané na zabezpečenie lepšej informovanosti o tejto súdnej inštitúcii a o judikatúre Európskej únie u odbornej verejnosti a študentov práv. Organizovaním stretnutí so sudcami vnútroštátnych súdov (pracovné stretnutia a semináre) Súdny dvor pokračuje v napĺňaní cieľa jednak oboznamovať vnútroštátnych sudcov s fungovaním inštitúcie, mechanizmom prejudiciálneho konania a právnou praxou Európskej únie a jednak poskytovať sudcom „fórum“ na ich vzájomné pracovné stretnutia. V roku 2009 bola zavedená novinka spočívajúca v organizovaní špecializovaných seminárov pre vnútroštátnych sudcov ústavných a najvyšších súdov.

Vzhľadom na to, že rozpočtové odhady týchto dvoch druhov činnosti nie sú svojou povahou celkom predvídateľné, činnosť roku 2009 vyžadovala preskupenie prostriedkov vo výške 60 000 EUR vnútri kapitoly 25.

3.2.5. Kapitola 27 – Informačná činnosť: získavanie, archivovanie, výroba a šírenie

Z konečnej sumy rozpočtových prostriedkov tejto kapitoly vo výške 3 483 000 EUR sa využili 3 455 762 EUR, čo predstavuje 99,22 % (99,81 % v roku 2008).

Rozpočtové prostriedky tejto kapitoly sú určené na dva druhy výdavkov, ktoré sa v celom rozsahu viažu na súdnu činnosť:

— výdavky článku 272 Výdavky na dokumentáciu, knižnicu a archiváciu, ktoré dosiahli sumu 1 134 881 EUR (miera využitia 97,83 %). Treba uviesť, že všetky tieto výdavky predstavujú skutočnú investíciu pre riadne fungovanie všetkých troch súdov a služieb inštitúcie,

— a výdavky článku 274 Výroba a šírenie, ktoré dosiahli sumu 2 320 880 EUR (miera využitia 99,81 %). Tieto výdavky sa vynakladajú hlavne na verejné šírenie rozsudkov a návrhov, ako aj zbierok rozhodnutí všetkých troch súdov.

3.3. Hlava 3 – Výdavky súvisiace s plnením osobitných úloh inštitúcie

Kapitola 37 – Osobitné výdavky niektorých inštitúcií a orgánov

Medzi konečné rozpočtové prostriedky hlavy 3 patria iba prostriedky kapitoly 37 na položku 3710 Súdne výdavky. Tieto rozpočtové prostriedky predstavovali v rozpočtovom roku 2009 sumu 40 000 EUR a využili sa vo výške 31 431 EUR, čo predstavuje mieru využitia 78,58 %.

Ide o výdavky uhrádzané inštitúciou v rámci pomoci súvisiacej s trovami konania, ktoré pokrývajú náklady právneho zastúpenia a iné náklady. Ich odhad je veľmi zložitý z dôvodu, že rozpočtové čerpanie sa každý rok mení.

3.4. Hlava 10 – Ostatné výdavky

Kapitola 10 0 – Predbežne vyčlenené rozpočtové prostriedky

V rozpočtovom roku 2009 neboli na hlavu 10 určené žiadne rozpočtové prostriedky.

(1) Tento rozdiel sa zníži na 1,5 %, ak sa zohľadnia účelovo viazané príjmy, ktoré sa môžu znova použiť a ktoré sa v súlade s rozpočtovou praxou v čase zostavovania pôvodného rozpočtu uvádzajú vo forme „p.m.“, ale ktoré sa patrične zohľadnia v tomto istom rozpočte prostredníctvom odpočítania z dotknutých rozpočtových položiek.

PRÍLOHA I Presuny rozpočtových prostriedkov uskutočnené v roku 2009 v rámci ustanovení článkov 22 a 24 rozpočtového nariadenia (v EUR) Číslo presunu Dátum Medzi hlavami Medzi kapitolami Medzi článkami Medzi položkami Z článku alebo položky Do článku alebo položky Presuny predložené rozpočtovému orgánu (v súlade s ustanoveniami článku 22 ods. 2 a článku 24 ods. 2, 3 a 4): 1 4/28/2009 132 000 2000 Nájomné 238 Ostatné administratívne výdavky 2 7/30/2009 447 000 2001 Lízing nehnuteľností 2022 Upratovanie a údržba 1 436 000 2001 Lízing nehnuteľností 2024 Spotreba energie 72 000 2001 Lízing nehnuteľností 2026 Bezpečnosť a stráženie budov 14 000 2001 Lízing nehnuteľností 2028 Poistenie 84 000 2001 Lízing nehnuteľností 2029 Ostatné výdavky na budovy 3 7/30/2009 535 000 1200 Odmeny a príspevky 2102 Externé služby na prevádzkovanie, realizáciu a správu počítačových programových vybavení a systémov 4 10/15/2009 40 000 254 Zasadnutia, kongresy a konferencie 252 Výdavky na reprezentáciu 20 000 256 Výdavky na informovanie verejnosti a účasť na verejných podujatiach 252 Výdavky na reprezentáciu 5 10/14/2009 350 000 1002 Nároky spojené s nástupom do funkcie, preložením a skončením výkonu funkcií 1406 Externé služby v jazykovej oblasti 68 000 149 Predbežne vyčlenené rozpočtové prostriedky 1400 Ostatní zamestnanci 6 12/14/2009 250 000 1200 Odmeny a príspevky 2001 Lízing nehnuteľností 7 12/14/2009 750 000 102 Dočasné príspevky 2001 Lízing nehnuteľností 8 12/14/2009 365 000 1002 Nároky spojené s nástupom do funkcie, preložením a skončením výkonu funkcií 2001 Lízing nehnuteľností 2 898 000 129 Predbežne vyčlenené rozpočtové prostriedky 2001 Lízing nehnuteľností 9 12/14/2009 487 000 109 Predbežne vyčlenené rozpočtové prostriedky 2001 Lízing nehnuteľností Medzisúčet 7 948 000 5 285 000 482 000 2 181 000 0 čo predstavuje 85,05 % celkových presunov Presuny vnútri článkov nepredkladané rozpočtovému orgánu (v súlade s ustanoveniami článku 22 ods. 4): 1 7/6/2009 250 000 1200 Odmeny a príspevky 1204 Nároky spojené s nástupom do služobného pomeru, preložením a skončením služobného pomeru 2 9/7/2009 197 500 2001 Lízing nehnuteľností 2007 Úpravy priestorov 3 9/28/2009 14 000 2026 Bezpečnosť a stráženie budov 2028 Poistenie 4 10/15/2009 19 500 2026 Bezpečnosť a stráženie budov 2029 Ostatné výdavky na budovy 5 11/9/2009 178 000 1002 Nároky spojené s nástupom do funkcie, preložením a skončením výkonu funkcií 1000 Odmeny a príspevky 6 12/2/2009 81 000 1404 Stáže a výmeny zamestnancov 1400 Ostatní zamestnanci 35 000 1405 Ďalšie externé služby 1400 Ostatní zamestnanci 75 000 1406 Externé služby v jazykovej oblasti 1400 Ostatní zamestnanci 7 11/9/2009 31 025 2022 Upratovanie a údržba 2028 Poistenie 8 11/26/2009 50 000 2000 Nájomné 2007 Úpravy priestorov 9 11/26/2009 75 703 2000 Nájomné 2001 Lízing nehnuteľností 10 11/27/2009 129 000 1204 Nároky spojené s nástupom do služobného pomeru, preložením a skončením služobného pomeru 1200 Odmeny a príspevky 11 12/3/2009 15 000 1612 Odborné vzdelávanie 1610 Rôzne výdavky na prijímanie zamestnancov do služobného pomeru 12 12/2/2009 15 000 1000 Odmeny a príspevky 1002 Nároky spojené s nástupom do funkcie, preložením a skončením výkonu funkcií 13 12/14/2009 152 000 1204 Nároky spojené s nástupom do služobného pomeru, preložením a skončením služobného pomeru 1200 Odmeny a príspevky 14 12/15/2009 20 000 1404 Stáže a výmeny zamestnancov 1400 Ostatní zamestnanci 4 589 1406 Externé služby v jazykovej oblasti 1400 Ostatní zamestnanci 15 12/16/2009 21 000 1405 Ďalšie externé služby 1406 Externé služby v jazykovej oblasti 16 12/16/2009 7 987 1405 Ďalšie externé služby 1400 Ostatní zamestnanci 26 000 1406 Externé služby v jazykovej oblasti 1400 Ostatní zamestnanci Medzisúčet 1 397 304 0 0 0 1 397 304 čo predstavuje 14,95 % celkových presunov SPOLU 9 345 304 5 285 000 482 000 2 181 000 1 397 304

PRÍLOHA II Porovnanie plnenia príjmov v roku 2009 vo vzťahu k roku 2008 po jednotlivých kapitolách (v EUR) Kapitola Názov Nároky vzniknuté v roku 2009 Nároky vzniknuté v roku 2008 Rozdiel Rozdiel v % 40 Rôzne dane a odvody 22 569 778,44 21 613 643,09 956 135,35 4,42 % 41 Príspevky do systému dôchodkového zabezpečenia 17 146 538,82 16 031 270,75 1 115 268,07 6,96 % Hlava 4 39 716 317,26 37 644 913,84 2 071 403,42 5,50 % 50 Výnosy z predaja hnuteľného majetku (nábytok) a nehnuteľného majetku 396 849,61 396 469,07 380,54 0,10 % 52 Príjmy z investícií alebo poskytnutých pôžičiek, bankové a iné úroky 45 171,91 134 037,41 –88 865,50 –66,30 % 55 Príjmy za služby a práce 0,00 0,00 0,00 0,00 % 57 Ostatné príspevky a náhrady spojené s administratívnou činnosťou inštitúcie 553 750,77 553 102,52 648,25 0,12 % 58 Rôzne náhrady 0,00 28 888,04 –28 888,04 – 100,00 % Hlava 5 995 772,29 1 112 497,04 – 116 724,75 – 10,49 % 90 Rôzne príjmy 0,00 28 551,00 –28 551,00 – 100,00 % Hlava 9 0,00 28 551,00 –28 551,00 – 100,00 % Celkový súčet 40 712 089,55 38 785 961,88 1 926 127,67 4,97 %

PRÍLOHA III Plnenie rozpočtu v oblasti príjmov po jednotlivých hlavách (v EUR) Hlava Prenosy z roka 2008 do roka 2009 (1) Zmeny v priebehu rozpočtového roka (2) Prenosy z roka 2008 do roka 2009 po opravách (3) = (1) + (2) Príjmy z prenesených nárokov (4) % (4)/(3) Nároky vzniknuté v roku 2009 (5) Príjmy z nárokov vzniknutých v rozpočtovom roku 2009 (6) % (6)/(5) Prenosy z roka 2009 do roka 2010 (3) – (4) + (5) – (6) 4 49 387,01 0,00 49 387,01 8 453,26 17,12 % 39 716 317,26 39 713 202,03 99,99 % 44 048,98 5 36 181,96 –2 937,57 33 244,39 32 650,28 98,21 % 995 772,29 981 878,47 98,60 % 14 487,93 9 0,00 0,00 0,00 0,00 0 % 0,00 0,00 0,00 % 0,00 Spolu 85 568,97 –2 937,57 82 631,40 41 103,54 49,74 % 40 712 089,55 40 695 080,50 99,96 % 58 536,91 HLAVA 4: Príjmy od osôb pracujúcich pre inštitúcie a iné agentúry Spoločenstva HLAVA 5: Príjmy z administratívnej činnosti inštitúcie HLAVA 9: Rôzne príjmy

PRÍLOHA IV Porovnanie využitia rozpočtových prostriedkov v roku 2009 vo vzťahu k roku 2008 po jednotlivých kapitolách (v EUR) Kapitola Názov Záväzky v roku 2009 Záväzky v roku 2008 Rozdiel Rozdiel v % 10 Členovia inštitúcie 29 104 251,06 28 131 683,65 972 567,41 3,46 % 12 Úradníci a dočasní zamestnanci 181 156 824,21 172 675 432,74 8 481 391,47 4,91 % 14 Ostatní zamestnanci a externé služby 14 879 938,92 13 964 180,16 915 758,76 6,56 % 16 Iné výdavky týkajúce sa osôb pracujúcich pre inštitúciu 4 567 388,00 3 884 970,96 682 417,04 17,57 % Hlava 1 229 708 402,19 218 656 267,51 11 052 134,68 5,05 % 20 Budovy a súvisiace náklady 59 710 997,33 44 737 141,23 14 973 856,10 33,47 % 21 Výpočtová technika, vybavenie a nábytok: nákup, prenájom a údržba 15 636 608,20 20 112 512,05 –4 475 903,85 –22,25 % 23 Bežné administratívne výdavky 2 059 426,98 3 029 172,15 – 969 745,17 –32,01 % 25 Zasadnutia a konferencie 743 014,77 704 344,23 38 670,54 5,49 % 27 Informačná činnosť: získavanie, archivovanie, výroba a šírenie 3 455 761,88 3 134 393,62 321 368,26 10,25 % Hlava 2 81 605 809,16 71 717 563,28 9 888 245,88 13,79 % 37 Osobitné výdavky niektorých inštitúcií a orgánov 31 431,09 11 450,27 19 980,82 74,50 % Hlava 3 31 431,09 11 450,27 19 980,82 74,50 % Celkový súčet 311 345 642,44 290 385 281,06 20 960 361,38 7,22 %

PRÍLOHA V Využitie rozpočtových prostriedkov po jednotlivých hlavách (v EUR) Hlava Prenosy z roka 2008 do roka 2009 (1) Platby z prenesených rozpočtových prostriedkov (2) Zrušenia (3) = (1) – (2) Prostriedky rozpočtového roka 2009 (4) Záväzky rozpočtového roka 2009 (5) Platby uskutočnené k 31.12.2009 (6) Prenosy z roka 2009 do roka 2010 (7) = (5) – (6) Zrušenia (8) = (4) – (5) 1 3 700 338,19 2 828 230,26 872 107,93 232 698 820,00 229 708 402,19 226 231 357,71 3 477 044,48 2 990 417,81 2 10 917 026,93 9 787 148,26 1 129 878,67 82 215 613,00 81 605 809,16 66 869 507,61 14 736 301,55 609 803,84 3 42,00 0,00 42,00 40 000,00 31 431,09 15 931,09 15 500,00 8 568,91 10 0,00 0,00 0,00 0,00 0,00 0,00 0,00 0,00 Spolu 14 617 407,12 12 615 378,52 2 002 028,60 314 954 433,00 311 345 642,44 293 116 796,41 18 228 846,03 3 608 790,56 % 100 % 86,30 % 13,70 % 100 % 98,85 % 94,15 % 5,85 % 1,15 % HLAVA 1: Osoby pracujúce pre inštitúciu HLAVA 2: Budovy, hnuteľný majetok, vybavenie a rôzne prevádzkové výdavky HLAVA 3: Výdavky súvisiace s plnením osobitných úloh inštitúcie HLAVA 10: Ostatné výdavky